Město dyrbi wjace za image jako srjedźišćo Serbow činić
Budyšin (CK/SN). Zhromadne žiwjenje Němcow a Serbow je w Budyšinje samozrozumliwe. Tole posudźuje dźěłowy kruh za serbske naležnosće měšćanskeje rady. A tola so jeho rěčnica dr. Susanne Hozyna „hańbuje“. Takle komentowaše wona wčera w jónu wob lěto předpołoženej rozprawje gremija měšćanskim radźićelam fakt, zo so jeje město 2017 na wubědźowanju „Rěčam přichilena komuna“ wobdźěliło njeje. Runje Budyšin a z tym město, w kotrymž ma wot spočatka 1950tych lět wjele serbskich institucijow swoje sydło, čehoždla tež mnozy němscy wobydlerjo sprjewine město jako stolicu Serbow wobhladuje.
ces_Latn szl_Latn